[{"text_idx": "#000002", "text": "Gobaith y Cynhaeaf: \u2018Dyddiau Digonedd\u2019 BMS"}, {"text_idx": "#000004", "text": "Tanau gwyllt yng Nghanada a Hawaii, sychder yn Ne Ewrop... dyma\u2019r math o benawdau torcalonnus a welwyd yn y newyddion yr haf hwn, a\u2019r wir boen a chost sydd yn dod gyda Newid Hinsawdd mewn cymunedau ac ecosystemau ar draws y byd."}, {"text_idx": "#000005", "text": "Mae ein partneriaid, BMS World Mission, yn ymateb mewn ffyrdd pwysig i rai o\u2019r heriau a ddaw o Newid Hinsawdd mewn cymunedau yn Uganda, trwy eu hape\u0302l, \u2018Dyddiau Digonedd\u2019. Maen nhw\u2019n ein hannog ni i ymuno a\u0302 nhw yr hydref hwn, fel unigolion ac fel eglwysi yn ein digwyddiadau cynhaeaf."}, {"text_idx": "#000006", "text": "Mae BMS yn gweithio ar y cyd gyda chymunedau amaethyddol yn Uganda i ddod a\u0302 gobaith a newid yng nghanol heriau enbyd. Maen nhw\u2019n gweld gwir newid wrth iddyn nhw arfogi ffermwyr gyda hadau gwrth-sychder, hyfforddiant mewn technegau newydd, a chymorth bugeiliol ac ysbrydol i deuluoedd a effeithwyd yn ddwfn gan fwrn emosiynol yr heriau y maen nhw yn eu hwynebu."}, {"text_idx": "#000010", "text": "Y cynhaeaf hwn, mae BMS yn ein gwahodd ni i glywed rhai o\u2019r straeon a\u2019r myfyrdodau o obaith sy\u2019n codi o Uganda, ac i ystyried sut y gallwch ymuno a\u0302 nhw yn y gwaith holl-bwysig hwn ymhlith rhai o\u2019r cymunedau a effeithiwyd waethaf gan Newid Hinsawdd."}, {"text_idx": "#000011", "text": "Pam lai cael golwg ar ddeunydd \u2018Dyddiau Digonedd\u2019 BMS isod, sydd yn cynnig ysbrydoliaeth ar gyfer Suliau cynhaeaf, ac yn ein hannog ni i weddio, ystyried ac ymateb yn ymarferol i rai o\u2019r cwestiynau anodd a heriau yr ydyn ni\u2019n eu hwynebu trwy Newid Hinsawdd."}, {"text_idx": "#000018", "text": "Cyfrifiad 2021 \u2013 gwae fi fy myw mewn oes mor dreng?"}]